劉芳 (成化戊戌進士)

劉芳 ，字永锡，廣東肇慶府陽江縣人，民籍，明朝政治人物。

 生平 
由縣學生中式成化十三年（1477年）丁酉科廣東鄉試第七十四名舉人，年二十七歲中式成化十四年戊戌科會試第二百五十三名，第三甲第一百八十八名進士《成化十四年戊戌科進士登科錄》。授靖安縣知縣，治績煥然。六年後召為戶部主事，轉郎中，弘治十一年（1498年）出知廣西南寧府，在任九年。秩滿至京，遂致仕歸，以子劉竑貴，誥封大中大夫。優游泉林三十余年，卒年八十四。《陽江縣志》：劉芳，字永錫，其先侯官人。父聚，任太平驛丞，以才能攝陽江縣事，多善政。芳年十九善屬文，鄉先達徐季以女孫妻之，遂入籍。舉成化丁酉鄉試，次年成進士，授江西靖安縣知縣。廉介亢直，聽訟明決，歷陞户部郎中，出知南寧府。政治尤著，以愛民忤上，九載不遷。後以招撫田州功，璽書慰勞，錫以金帛。秩滿至京，遂致仕。及子竑貴，誥封大中大夫，優游泉石三十餘年，年八十四卒。所歷郡縣，竝祀名宦。竑，字伯度，宏治甲子舉於鄉，連捷成進士，授如皋縣知縣，升兵部（阮《通志》作駕部）主事，轉光禄寺丞。時嚴嵩執政，以竑有重望，欲羅致之。竑託疾告歸，齒猶未艾也。娱垂白之親，養林皋之志。構亭城畔，嵗時宴集，談經賦詩，屢舉不起。巡方者造盧請謁，亦不得面至。與鄉人處則温恭謙抑，無貴倨態。時邑經兵燹，百事草昧。竑上下數百年博采羣書，手輯志乘，鄉邦文獻賴以不墜。年七十一而卒。論者謂竑科名出處，皆絶肖其父。萬暦初與芳竝祀鄉賢。芳孫景廉，字孟循。弱冠，父病，咽累嵗。景廉侍湯藥，無頃刻離。父没，絶粒哀毀苫塊，三年不入内室。郡丞彭鳳翀、邑令林恭章皆遇以國士。景廉益謙退，攻苦不輟，著有《尚友信安諸藳》，高明區大倫爲之序。（據阮《通志》、《肇府志》、《莊志》修）

 家族 
曾祖劉全；祖劉濟；父劉聚，任太平驿丞，赠主事；母鄭氏。永感下，妻徐氏，兄長；俊，弟英。行一。

子劉竑，為弘治十八年（1505年）進士廣東通志‧卷46。

 参考资料 

Category:成化十三年丁酉科廣東鄉試舉人
F
Category:陽江人
Category:明朝靖安縣知縣
Category:明朝戶部主事
Category:明朝户部郎中
Category:明朝南寧府知府